Ըստ հեղինակի, 2009 թ.-ից համակարգիչների չափսերը կփոքրանան: Կստեղծվեն հագուստի եւ զարդերի մեջ տեղավորվող համակարգիչներ, եւ մարդը իր վրա կկրի մոտ մեկ տասնյակ այդպիսի սարքեր, որոնք անլար միացում կունենան համացանցին:Այս կանխատեսումը եւս մասամբ է կատարվել: Նման սարքեր են հանդիսանում ձեռքի հեռախոսները եւ Ipod Nano սարքերը: Առայժմ դրանք ձայնային հրամաններով չեն կառավարվում, ինչպես կանխատեսել է Կուրցվելը: Բացի դրանից, մարդուն անհարմար է կրել միանգամից տասը տարբեր սարքեր, այդ իսկ պատճառով տարածում են գտնում ինտեգրացված սարքերը` հեռախոս, նվագարկիչ, լուսանկարչական եւ տեսախցիկներ, նավիգատոր, ժամացույց եւ այլն` մեկ սարքում: